|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Japas*Uapa* |
| --- |
| 

|  |  |
| --- | --- |
| Japo vėliava |  |
|  |  |
|  |

 |
|  |
|  |
| **Valstybė** | Mikronezijos Federacinių Valstijų vėliava Mikronezijos Federacinės Valstijos |
| **Administracinis centras** | Kolonija |
| **Savivaldybių skaičius** | 9 |
|  |
| **Gyventojų** (2003) | 6 300 |
| **Plotas** | 102 km² |
| **Tankumas** (2003) | 62 žm./km² |
|  |
|  **Vikiteka** | JapasVikiteka |

Japo salelių savivaldybės
Japo salų tradicinio stiliaus statinys su akmeniniais pinigais, rodančiais didelius turtus. Pirmieji akmenys buvo iškasti Palau salose ir gabenami čia valtimis apie 483 km
Japo salos akmeniniai pinigai
**Japas** (vietine kalba – **Uapa**) – koralinių salų grupė, priklausanti Mikronezijos Federacijai, vakarinėje Karolinų salų dalyje. Taip pat tai yra iš šių salų kontroliuojama to paties pavadinimo valstija, kuri yra viena iš keturių Mikronezijos Federacijos valstijų.

Valstijos sostinė – Kolonija, Japo saloje, kur yra oro uostas. 6300 gyventojų (2003). Bendras valstijos sausumos plotas 102 km². Daugiausiai žmonių gyvena didžiausioje Japo saloje.

Valstijos geografija ir administravimas
---------------------------------------

Į valstijos teritoriją įeina pati Japo salų grupė ir apie 130 salų (grupuojamų į 14 atolų), išsidėsčiusių į rytus ir pietus per maždaug 800 km.

Geografiniu požiūriu Japo sala (viena iš valstijos savivaldybių) – tai yra keturios labai arti viena kitos esančios salos, kurias supa koralinis rifas. Didžiausia dalis yra Japas, šiaurėje Mapas ir Rumungas, šiaurės vakaruose – Gagilis-Tomilis. Pakrantės apaugusios mangrovių mišku. Plotas – 102 km². Salos kalvotos, gausi augmenija. Palei pakrantes daugiausia tęsiasi magrovinės pelkės. 

14 likusių atolų yra administruojami iš 8 savivaldybių (jų administraciniai centrai turi savivaldybės pavadinimą): 

* Eauripikas
* Satavalis
* Lamotrekas
* Voleajus
* Ulithis
* Ngulu
* Faisas
* Ifalikas

Kiti atolai:

* Sorolis
* Faraulepas
* Gaferutas
* Pikelotas
* Elato
* Olimarao
* Vakarų Faju

(viso virš 140 salų ir atolų)

Istorija
--------

|  |
| --- |
| **Mikronezijos istorija** |
| Malajų-polineziečių migracija

---

 |
| Archeologinės kultūros: |
| Japas, Nan Madolis, Čamorai, Čiukas

---

 |
| Ispanijos Rytų Indija |
| Vokietijos Naujoji Gvinėja |
| *Japonijos imperija* (PRVM) |
| *JAV* (TTPI) 

---

 |
| Dabartiniai politiniai vienetai: |
| Mikronezijos Federacinės Valstijos, *Guamas*, Kiribatis, Maršalo salos, Nauru, *Š.Marianų salos*, Palau, *Veiko sala* |

Visuomenė ir kultūra
--------------------

### Akmeniniai pinigai

*Pagrindinis straipsnis – Rai pinigai*.
Ši sala labiausiai žinoma dėl stambių akmeninių pinigų, vadinamu **Fe** (kartais – *Menhyrai*). Tai aragonito akmenys, iki 4 m skersmens su skyle viduryje. Anksčiau tai buvo atsiskaitymo tarp kaimų priemonė. Pinigai nebūtinai turėjo būti perkelti mainų metu. Yra penki „nominalai" – *Mmbul*, *Gaw*, *Ray*, *Yar* ir *Reng* (paskutinis – mažiausias, 0,3 m skersmens). Pinigo vertė priklausė ir nuo skersmens, ir nuo amžiaus. 

Žaliava akmeniniams pinigams buvo plukdomi iš Palau ir Naujosios Gvinėjos, galbūt iš Guamo.

Šaltiniai
---------



|  |  |
| --- | --- |
|  | **Vikiteka: Japas** – vaizdinė ir garsinė medžiaga  |

|  |  |
| --- | --- |
| **Mikronezijos Federacinių Valstijų valstijos** |  |
| Čiukas | Japas | Kosraė | Ponapė |